Likumprojekts

**Grozījumi Kredītinformācijas biroju likumā**

Izdarīt Kredītinformācijas biroju likumā (Latvijas Vēstnesis, 2014, 199. nr.) šādus grozījumus:

1. Izteikt 1. panta 4. punkta "a" apakšpunktu šādā redakcijā:

"a) kura ar kredītinformācijas lietotāju noslēgusi klienta līgumu vai kurai maksājuma saistība pret kredītinformācijas lietotāju izriet no normatīvajiem aktiem,".

2. Izteikt 5. panta 5. punktu šādā redakcijā:

"5) tiešās pārvaldes iestāde un atvasināta publiska persona vai tās iestāde gadījumā, kad tā slēdz līgumu, kas saistīts ar kredītrisku, vai klienta maksājuma saistība pret kredītinformācijas lietotāju izriet no normatīvajiem aktiem, ja normatīvais akts paredz datu apstrādes tiesisko pamatu."

3.  12. pantā:

papildināt pantu ar 1.1daļu šādā redakcijā:

"(11) Šā panta pirmās daļas 6. punktu nepiemēro attiecībā uz sensitīvajiem datiem un kā lietotāja nozari norāda "Citi pakalpojumi".";

papildināt pantu ar sesto daļu šādā redakcijā:

"(6) Kredītinformācijas birojs ir tiesīgs veikt sensitīvo personas datu apstrādi, ciktāl šāda datu apstrāde attiecas uz ziņu par personas parādu apstrādi, ja tiek nodrošināts, ka sensitīvie personas dati netiek izpausti trešajām personām. Sensitīvos personas datus apstrādā tikai šajā pantā minētajā apjomā un kārtībā."

4. Izslēgt 15. pantu.

5. Papildināt likumu ar V nodaļu šādā redakcijā:

"**V nodaļa**

**Administratīvā atbildība kredītinformācijas biroju jomā un kompetence sodu piemērošanā**

**24. pants. Administratīvā atbildība kredītinformācijas biroju jomā**

Par kredītinformācijas biroja pakalpojumu sniegšanu bez licences piemēro naudas sodu juridiskajām personām no divtūkstoš līdz divtūkstoš astoņsimt naudas soda vienībām.

**25. pants. Kompetence sodu piemērošanā**

Administratīvo pārkāpumu procesu par šā likuma 24. pantā minēto pārkāpumu veic Datu valsts inspekcija."

6. Papildināt pārejas noteikumus ar 4. punktu šādā redakcijā:

"4. Šā likuma V nodaļa stājas spēkā vienlaikus ar Administratīvo pārkāpumu procesa likumu."

Ministru prezidenta biedrs,

ekonomikas ministrs

Arvils Ašeradens